Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**ШҮҮХ БАЙГУУЛАХ ТУХАЙ ХУУЛЬ ХҮЧИНГҮЙ БОЛСОНД**

**ТООЦОХ ТУХАЙ**

**1 дүгээр зүйл.**2015 оны 6 дугаар сарын 19-ний өдөр баталсан Шүүх байгуулах тухай /Шинэчилсэн найруулга/ хуулийг хүчингүй болсонд тооцсугай.

**2 дугаар зүйл.**Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**ШҮҮХ БАЙГУУЛАХ ТУХАЙ ХУУЛЬ**

**/ШИНЭЧИЛСЭН НАЙРУУЛГА/-ИЙГ ДАГАЖ**

**МӨРДӨХ ЖУРМЫН ТУХАЙ**

 **1 дүгээр зүйл.**Шүүх байгуулах тухай хууль /Шинэчилсэн найруулга/ хүчин төгөлдөр болмогц анхан болон давж заалдах шатны шүүхэд хянан хэлэлцэгдэж байгаа хэрэг, маргааныг Шүүх байгуулах тухай хууль /Шинэчилсэн найруулга/-д заасан нутаг дэвсгэрийн харьяаллын шүүхэд шилжүүлнэ.

**2 дугаар зүйл.**Шүүх байгуулах тухай хууль /Шинэчилсэн найруулга/ хүчин төгөлдөр болмогц шүүгчийг анхан болон давж заалдах шатны шүүхэд шилжүүлэн томилуулах тухай саналыг Шүүхийн ерөнхий зөвлөл Монгол Улсын шүүхийн тухай хуульд заасны дагуу 20... оны .... дүгээр/дугаар сарын …-ны өдрийн дотор Монгол Улсын Ерөнхийлөгчид өргөн мэдүүлнэ.

**3 дугаар зүйл.**Шүүх байгуулах тухай хууль /Шинэчилсэн найруулга/**-**д заасан Гэр бүл, хүүхдийн хэргийн давж заалдах шатны шүүх, Нийслэл дэх гэр бүл, хүүхдийн хэргийн анхан шатны тойргийн шүүх байгуулах заалтыг 2026 оны 01 дүгээр сарын 01-ний өдрөөс эхлэн дагаж мөрдөнө.

**4 дүгээр зүйл.**Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 Гарын үсэг

 Төсөл

**МОНГОЛ УЛСЫН ИХ ХУРЛЫН ТОГТООЛ**

2023 оны ... дугаар Улаанбаатар

сарын ... ны өдөр хот

**Хууль хэрэгжүүлэх зарим арга хэмжээний тухай**

 Монгол Улсын Их Хурлын тухай хуулийн 5 дугаар зүйлийн 5.1 дэх хэсэг, Монгол Улсын Их Хурлын чуулганы хуралдааны дэгийн тухай хуулийн 44 дүгээр зүйлийн 44.5 дахь хэсгийг үндэслэн Монгол Улсын Их Хурлаас ТОГТООХ нь:

1.Шүүх байгуулах тухай хууль /Шинэчилсэн найруулга/-ийг баталсантай холбогдуулан дараах арга хэмжээ авч, хэрэгжүүлэхийг Монгол Улсын Засгийн газар /Л.Оюун-Эрдэнэ/-т даалгасугай:

 1/Шүүх байгуулах тухай хууль /Шинэчилсэн найруулга/-ийн хэрэгжилтийг хангахад шаардагдах нэмэлт зардлыг санхүүжүүлэх;

 2/иргэнд шүүхийн үйлчилгээг хүртээмжтэй хүргэх, зориулалтын шаардлага хангасан шүүхийн барилга байгууламж шинээр барихтай холбоотой төслийг төр, хувийн хэвшлэлийн түншлэлээр хэрэгжүүлэх арга хэмжээ авах;

 3/Авлигын гэмт хэргийг хянан шийдвэрлэх дагнасан шүүх байгуулах тодорхой саналаа холбогдох тооцоолол, эх үүсвэрийн хамт 2024 онд багтаан Улсын Их Хуралд өргөн мэдүүлж, хэлэлцүүлэх.

2.Шүүх байгуулах тухай хууль /Шинэчилсэн найруулга/-ийг баталсантай холбогдуулан дараах арга хэмжээ авахыг доор дурдсан байгууллагуудад тус тус зөвлөсүгэй:

 1/Шүүгчийн орон тооны хязгаарын саналыг Монгол Улсын шүүхийн тухай хуульд заасан бүрэн эрхийн хүрээнд боловсруулж, Улсын Их Хуралд өргөн мэдүүлэхийг Шүүхийн ерөнхий зөвлөл /Р.Онончимэг/-д;

 2/Шүүх байгуулах тухай хууль /Шинэчилсэн найруулга/-тай уялдуулан Прокурорын байгууллагын тухай хуульд заасан бүрэн эрхийн хүрээнд прокурорын байгууллагын бүтэц, зохион байгуулалтын талаарх саналыг боловсруулж Улсын Их Хуралд ирүүлэхийг Улсын ерөнхий прокурор /Б.Жаргалсайхан/-т;

3.Энэ тогтоолын хэрэгжилтэд хяналт тавьж ажиллахыг Монгол Улсын Их Хурлын Хууль зүйн байнгын хороо /Д.Цогтбаатар/-нд даалгасугай.

Гарын үсэг

 Төсөл

**МОНГОЛ УЛСЫН ХУУЛЬ**

2023 оны ... дүгээр Улаанбаатар

сарын ... -ны өдөр хот

**МОНГОЛ УЛСЫН ШҮҮХИЙН ТУХАЙ ХУУЛЬ /ШИНЭЧИЛСЭН НАЙРУУЛГА/-ИЙГ**

**ДАГАЖ МӨРДӨХ ЖУРМЫН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын шүүхийн тухай хууль /Шинэчилсэн найруулга/-ийг дагаж мөрдөх журмын тухай 9 дүгээр зүйлийн “гурван” гэснийг “дөрвөн” гэж өөрчилсүгэй.

Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**МОНГОЛ УЛСЫН ШҮҮХИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Монгол Улсын шүүхийн тухай хуульд доор дурдсан агуулгатай дараах хэсэг нэмсүгэй:

 **1/32 дугаар зүйлийн 32.6, 32.7 дахь хэсэг:**

“32.6.Ерөнхий зөвлөл, Шүүхийн сахилгын хорооны бүрэлдэхүүнд хяналтын шатны шүүх болон сэлгэн ажиллах боломжгүй давж заалдах шатны шүүхээс энэ хуулийн 76.2, 95.4-т заасны дагуу шүүгч гишүүнээр сонгогдсон тохиолдолд тухайн шүүгчийн сул орон тоонд сонгон шалгаруулалт зарлана.

32.7.Энэ хуулийн 32.6-д заасан шүүгч гишүүний бүрэн эрхийн хугацаа дуусахаас нэг жилийн дотор сонгон шалгаруулалт зарлахгүй.”

 **2/46 дугаар зүйлийн 46.3 дахь хэсэг:**

“46.3.Ерөнхий зөвлөл шүүгчийн албан тушаалын цалин, нэмэгдлийн хэмжээг өөрийн батлагдсан төсвийн хүрээнд тогтоож, нэмэгдэл олгох журмыг батална. Улсын дээд шүүхээс бусад шүүхийн шүүгчийн орон тоог Ерөнхий зөвлөлийн өргөн мэдүүлснээр Улсын Их Хурал тогтооно.”

**2 дугаар зүйл.**Монгол Улсын шүүхийн тухай хуулийн тухай хуулийн 25 дугаар зүйлийн 25.8.2 дахь заалтын “давж заалдах шатны” гэсний өмнө “анхан болон” гэж, мөн зүйлийн 25.8.2 дахь заалт, 29 дүгээр зүйлийн 29.3 дахь хэсэг, 30 дугаар зүйлийн 30.4 дэх хэсгийн “тухайн шүүхийн Зөвлөгөөний” гэсний дараа “, эсхүл Ерөнхий зөвлөлийн “ гэж, 43 дугаар зүйлийн 43.1 дэх хэсгийн “томилж болно.” гэсний дараа “Шүүгч тухайн шүүхийн Ерөнхий шүүгч, шүүгчтэй нэг гэр бүл, төрөл садангийн холбоотой болохоо Ерөнхий зөвлөлд мэдэгдсэн, эсхүл тухайн шүүхэд дөрвөөс доошгүй жил ажилласан бол адил шатны өөр шүүхэд шилжүүлэн томилуулах хүсэлтээ Ерөнхий зөвлөлд гаргаж болно.” гэж тус тус нэмсүгэй.

**3 дугаар зүйл.**Монгол Улсын шүүхийн тухай хуулийн дараах хэсэг, заалтыг доор дурдсанаар өөрчлөн найруулсугай:

 **1/43 дугаар зүйлтийн 43.4 дэх хэсэг:**

“43.4.Энэ хуулийн 43.1, 43.3-т заасан үндэслэлээр шүүгчийг шилжүүлэх, сэлгэн ажиллуулах журмыг Улсын дээд шүүхтэй зөвшилцөж Ерөнхий зөвлөл батална.”

**2/71 дүгээр зүйлийн 71.1.3 дахь заалт:**

 “71.1.3.Улсын дээд шүүхээс бусад шүүхийн шүүгчийн орон тоог тогтоох тухай саналыг Улсын Их Хуралд уламжлах.”

**4 дүгээр зүйл**.Монгол Улсын шүүхийн тухай хуулийн тухай хуулийн 89 дүгээр зүйлийн 89.2 дахь хэсгийн “хууль зүйн магистраас дээш зэрэгтэй,” гэснийг хассугай.

**5 дугаар зүйл.**Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 Гарын үсэг

 Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ...-ны өдөр Дугаар ... хот

**ЭРҮҮГИЙН ХЭРЭГ ХЯНАН ШИЙДВЭРЛЭХ ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Эрүүгийн хэрэг хянан шийдвэрлэх тухай хуульд доор дурдсан агуулгатай дараах хэсэг, дэд бүлэг нэмсүгэй:

 **1/17.1 дүгээр зүйлийн 8 дахь хэсэг:**

“8.Хялбаршуулсан журмаар хэрэг хянан шийдвэрлэх ажиллагааг нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх харьяалан шийдвэрлэнэ.”

 **2/Хоёрдугаар дэд бүлэг:**

**“ХОЁРДУГААР ДЭД БҮЛЭГ**

**АВЛИГЫН ХЭРЭГ ХЯНАН ШИЙДВЭРЛЭХ АЖИЛЛАГАА**

 **17.7 дугаар зүйл.Авлигын хэрэг хянан шийдвэрлэх шүүхийн харьяалал**

1.Энэ хуулийн 6.1 дүгээр зүйлийн 2 дахь хэсэгт заасан авлигатай тэмцэх байгууллага харьяалан шалгах эрүүгийн хэргийг давж заалдах шатны шүүх энэ хуулийн VII хэсэгт заасан анхан шатны журмаар хянан шийдвэрлэнэ.

2.Энэ зүйлийн 1 дэх хэсэгт заасан эрүүгийн хэргийг хяналтын шатны шүүх энэ хуулийн VIII хэсэгт заасан давж заалдах журмаар хянан шийдвэрлэнэ.

3.Давж заалдах журмаар хянан шийдвэрлэсэн хяналтын шатны шүүхийн тогтоол шүүхийн эцсийн шийдвэр байх ба уг тогтоолд гомдол, эсэргүүцэл гаргахгүй.

**17.8 дугаар зүйл.Авлигын хэрэг хянан шийдвэрлэх шүүх бүрэлдэхүүн**

1.Энэ хуулийн 17.7 дугаар зүйлийн 1 дэх хэсэгт заасан эрүүгийн хэргийг гурван шүүгчийн бүрэлдэхүүнээр хянан шийдвэрлэнэ.

2.Энэ хуулийн 17.7 дугаар зүйлийн 2 дахь хэсэгт заасан эрүүгийн хэргийг таван шүүгчийн бүрэлдэхүүнээр хянан шийдвэрлэнэ.

3.Энэ хуулийн 17.7 дугаар зүйлийн 1 дэх хэсэгт заасан эрүүгийн хэргийг Эрүүгийн хэрэг хянан шийдвэрлэх тухай хуульд заасан хялбаршуулсанжурмаар хянан шийдвэрлэхэд энэ зүйлийн 1 дэх хэсэг хамаарахгүй.

**17.9 дүгээр зүйл.Шүүхэд авлигын хэрэг хянан шийдвэрлэх журам**

1.Шүүхэд авлигын хэргийг хянан шийдвэрлэх ажиллагаа явуулахад энэ дэд бүлэгт заасан тусгай журмаар зохицуулснаас бусад харилцаанд энэ хуульд заасан ердийн журмыг баримтална.”

**2 дугаар зүйл.**Эрүүгийн хэрэг хянан шийдвэрлэх тухай хуулийн “АРВАН ДОЛДУГААР БҮЛЭГ” гэсний дараа “НЭГДҮГЭЭР ДЭД БҮЛЭГ” гэж, 31.2 дугаар зүйлийн 1 дэх хэсгийн “танилцуулахаар” гэсний дараа “мэдэгдэх хуудсаар” гэж тус тус нэмсүгэй.

**3 дугаар зүйл.**Эрүүгийн хэрэг хянан шийдвэрлэх тухай хуулийн 2.2 дугаар зүйлийн 1 дэх хэсгийн “Хэргийг” гэснийг “Энэ хуульд тусгайлан зааснаас бусад хэргийг” гэж, 14.1 дүгээр зүйлийн 3 дахь хэсгийн “шүүхийн” гэсний дараа “, нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх” гэж, “шүүх” гэсний дараа “, нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх” гэж, 14.13 дугаар зүйлийн 5 дахь хэсгийн “үндэслэлийг шүүхэд” гэснийг “хууль зүйн үндэслэл, түүний нотлох баримтыг шүүх, шүүхийн хэлэлцүүлэгт оролцогчид” гэж, 31.4 дүгээр зүйлийн 3 дахь хэсгийн “Шүүх” гэсний дараа “, нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх” гэж, 31.5 дугаар зүйлийн 3 дахь хэсгийн “шүүх” гэсний дараа “, нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх” гэж 31.8 дугаар зүйлийн 2 дахь хэсгийн “Баривчлагдсан сэжигтэн” гэснийг “Сэжигтэн” гэж, 31.11 дүгээр зүйлийн 4 дэх хэсгийн “Баривчлагдсан өсвөр насны” гэснийг “Өсвөр насны” гэж тус тус өөрчилсүгэй.

**4 дүгээр зүйл**.Эрүүгийн хэрэг хянан шийдвэрлэх тухай хуулийн 31.11 дүгээр зүйлийн 1 дэх хэсгийн “Баривчлагдсан” гэснийг хассугай.

**5 дугаар зүйл.**Энэ хуулийн 1 дүгээр зүйлийн 2-т заасан буюу Эрүүгийн хэрэг хянан шийдвэрлэх тухай хуулийн Арван долдугаар бүлгийн Хоёрдугаар дэд бүлэгт заасан авлигын хэрэг хянан шийдвэрлэх тусгай журамтай холбоотой зохицуулалтыг 2024 оны 01 дүгээр сарын 01-ний өдрөөс эхлэн дагаж мөрдөх бөгөөд 2025 оны 01 дүгээр сарын 01-ний өдрийг хүртэл буюу авлигын гэмт хэрэг хянан шийдвэрлэх дагнасан шүүх байгуулагдах хүртэлх хугацаанд үйлчилнэ.

Гарын үсэг

 Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**ШҮҮХИЙН ШИЙДВЭР ГҮЙЦЭТГЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Шүүхийн шийдвэр гүйцэтгэх тухай хуулийн 153 дугаар зүйлийн 153.1 дэх хэсгийн “хүлээж авна.” гэсний дараа “Хорихоос өөр төрлийн ял шийтгүүлсэн этгээд шүүхийн шийдвэр гүйцэтгэх байгууллагад хүрэлцэн ирээгүй нь шүүхийн шийдвэрийг хүлээн авах, эрүүгийн шийдвэр гүйцэтгэх ажиллагааны хэрэг үүсгэхэд саад болохгүй.” гэж, 185 дугаар зүйлийн 185.1 дэх хэсгийн “хүлээн авна.” гэсний дараа “Холбогдох этгээд шүүхийн шийдвэр гүйцэтгэх байгууллагад хүрэлцэн ирээгүй нь албадлагын арга хэмжээ авсан шүүхийн шийтгэх тогтоолыг хүлээн авахад саад болохгүй.” гэж тус тус нэмсүгэй.

**2 дугаар зүйл.**Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

Гарын үсэг

 Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчил шалган шийдвэрлэх тухай хуулийн 1.8 дугаар зүйлд доор дурдсан агуулгатай 11 дэх хэсэг нэмсүгэй:

“11.Энэ хуульд заасан эрүүгийн хэргийн шүүхийн анхан шатны журмаар харьяалан шийдвэрлэх зөрчлийн хэргийг нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх харьяалан шийдвэрлэнэ.”

**2 дугаар зүйл.**Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 Гарын үсэг

Төсөл

**МОНГОЛ УЛСЫН ХУУЛЬ**

2023 оны ... дугаар Улаанбаатар

сарын ... ны өдөр хот

**ИРГЭНИЙ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ ХУУЛЬ**

**1 дүгээр зүйл.**Иргэний хэрэг шүүхэд хянан шийдвэрлэх тухай хуулийн 13 дугаар зүйлд доор дурдсан агуулгатай 13.6 дахь хэсэг нэмсүгэй:

“13.6.Энэ хуульд заасан тусгайлсан журмаар хянан шийдвэрлэх нэхэмжлэлийг нийслэлд Дүүргийн эрүү, иргэний хэргийн хялбар ажиллагааны анхан шатны тойргийн шүүх харьяалан шийдвэрлэнэ.”

**2 дугаар зүйл**.Энэ хуулийг 2023 оны ... дугаар сарын ... -ны өдөр баталсан Шүүх байгуулах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

Гарын үсэг